Nous mettons en ligne ce conte philosophique plein de sagesse et riche d’enseignements. Comme tout conte philosophique, sa portée est universelle et il appartient à chacun de lui donner un sens concret en l’inscrivant dans un contexte qu’il a la liberté de choisir. Nous prenons, quant à nous, la liberté de porter à la connaissance des internautes cette belle histoire qui révèle que nos anciens savaient être édifiants tout en maniant un humour cinglant.
Di zzman n zik, asmi heddren lewḥuc, yiwen Yevki, Aqjun yakw d Wemcic ṛuḥen a d ḥuǧǧen. Vdan tikli, teddun, teddun armi i ten iṭṭef yiḍ g-yiwet n-tmurt. Ekkren sṭebṭben as ar tevvurt i yiwen umYar, nnan as :
– Ma ad-tessenseḍ inevgawen n-Ṛebbi. AqlaY nteddu s axxam n-Ṛebbi, iYli d fellaY yiḍ, tura ulac anda ara nens.
AmYar enni, iwwi ten Yer yiwen utemmu akken ad nsen din. Ṭṭsen. Mazal tefrari, Ivki yuki d, issaked Yer igenni, iwala tiwwura igenwan fetḥent. Ur yumin ara. Iḥuk allen is, iɛawed issaked, yufa d-tideţ. Neţţa, mi fetḥent tewwura igenwan agi, ayen i s tḍelveḍ i Ṛebbi a k t id yefk. DYa inna yas :
– A Sidi Ṛebbi amaɛzuz, yak zik txelqeḍ iyi d argaz, tuYaleḍ tmesxeḍ iyi. Acḥal aya tura, lqaɛ uḍaṛ ik, ssefsi tagut felli, ssifses iyi taɛkwemt : err iyi d agellid Yef tmurt agi.
– Sidi Ṛebbi inna yas : cceṛṭ ik meqbul !
Ih ! Anda ara k iger a lfeṛḥ Yevki enni ! YuYal issakwi d Aqjun enni, inna yas :
– Γiwel ! Ekker fellak, tivvura igenwan fetḥent ! Ḍelb as lḥaǧa i Ṛebbi, ayen i s tenniḍ a k t id yefk.
DYa Aqjun enni inna yas :
– I kečč, illa wacu i s tḍelveḍ ? Ivki enni irra yas :
– NniY as a yi yerr d agellid Yef tmurt agi, iqevl iyi d. Tura d nnuva k keččini, in’ as ayen tevYiḍ.
DYa Aqjun enni irefd allen is s igenni, ikukra ciṭuḥ, maɛna inna yas :
– A Sidi Ṛebbi amaɛzuz, err iyi d lewzir Ivki.
– Sidi Ṛebbi inna yas : cceṛṭ ik meqbul !
Aqjun enni yewhem, g-wasmi i d ikker ala win ara s yefken tiyita uɛakkwaz neY rrkel s aɛbbuḍ, tura yuYal d lewzir ! Inna yas : ṛǧu ! ihi imi akka, ula d Amcic agi, a t id nessakwi, yakw idda d yidneY s axxam Ṛebbi, Ṛebbi imuggr aY d g-wevrid. Nnan as :
– Ay Amcic, sellek iman ik, ekker, tivvura igenwan fetḥent.
Amcic enni teṛẓa t nnesma. Armi s ddraɛ i d ikker. Asmi i t ssfehmen imeddukal is, inna yas :
– A Sidi Ṛebbi amaɛzuz, err iyi d lewzir Ivki ula d nek.
– Sidi Ṛebbi inna yas : cceṛṭ ik meqbul !
DYa ssekkren tameYra dinna. Vdan cceṭḥen. YuYal mektin d amYar enni i ten issensen, vav utemmu enni. Nnan as ula d amYar agi, ixdem aY lxir, a t id nessakwi. Sṭebṭben as Yer tevvurt :
– Ekker ay amYar, ekker, ekker !
AmYar enni yewhem d acu akka yedṛan, mazal yuli wass. IffeY d, yaf Ivki, Aqjun yakw d Wemcic enni issens, mazal alim utemmu fellasen.
– Γiwel Yef yiman ik, i s nnan, tiwwura igenwan fetḥent ! Ḍelb as lḥaǧǧa i Ṛebbi, ayen i s tenniḍ a k t id yefk.
AmYar issaked s igenni yaf d-tideţ. Iwala igenni ifeǧǧeǧ, icerreg Yef sin. Yewhen.
– Γiwel ay amYar sekkud mazal fetḥent tewwura igenwan, nekwni akw, ayen i s neḍleḅ iqevl aY t id.
AmYar enni, inna yas i Yevki :
– Acu k d yefka ay Ivki ?
Ivki inna yas :
– Nekk, irra yi d agellid.
– I kečč ay Aqjun ?
Aqjun inna yas :
– Nekk, d lewzir Ivki
– I kečč ay Amcic ?
Amcic inna yas :
– Nekk diYen, d lewzir Ivki.
DYa AmYar enni, irefd ifassen s igenni, inna yas :
– A Sidi Ṛebbi amaɛzuz, a Vav igenwan, ma aɛziz fellak acemma kan, ekkes iyi i ddunit, ur yi sseḥdaṛ ara i leḥkwem n-wigi !
AmYar Azemni
fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn